Aarhuus Stifts-Tidende, 1845-01-16
Forlangt Jndrykkelse. Da Woer og Nim Herreders Provst ved sit Jnserat i Aarhuus Stiftstidende, N 188 s. A. behagede at døbe min første Artikel om "Skolelærer-Posttasken med det smukke Navn: "Pasquil, yttrede han blandt Andet, at naar han ikke havde befrygtet at drive Taalmodigheden for vidt, vilde han med Rolighed have overlaat det til Skolelærerne i bemeldte Herreder at besvare mit hadefulde Angreb, Efter omtrent 3 Maaneders Forløb har Provsten endelig den Glæde, at tvende Lærere (?) hans Embedsdistrict, dHrr. X. 4 2, efterkomme hans indirecte Opfordring, idet de i 6 af dette Blad tage ham og Brevtasken i Forsvar mod flere Artikler, der forekomme dem at være lige ubehagelige for vedkommende Skolelærere og Provst. Da jeg er traadt aabent og ærligt frem, er det en Selvfølge, at jeg ikke indlader mig med Personer, der formodentlig i deres stille Sind skamme sig over deres Foretagende, og derfor ikke tør være deres Navne bekjendt. Det fordeelagtige Skudsmaal, disse Qvasi-Skolelærere, have meddeelt Provsten, giver mig imidlertid Anledning til at yttre, at ogsaa jeg er overbeviist om, at Provst Basse er en god og velvillig Mand, hvem jeg, siden PosttaskeStriden bragte hans Navn paa Bane, har paa saare mange Steder hørt omtale med særdeles Agtelse; men med alle sine fortrinlige Egenskaber er Provsten dog kun et Menneske, kan som ethvert andet Menneske begaae Misgreb, og som et saadant maa jeg endnu stedse betragte hans Foranstaltning med den meget omtalte geistlige Circulairtaske", der idetmindste af een af Lærerne i Woer og Nim Herreder kaldes den afskyelige Taske." Kunde jeg, hvad der endnu er mig ganske umuligt, give den Tanke Rum, at vedkommende Lærere virkelig ere tilfredse med den famense Posttaske, som de maaskee i Almindelighed ikke personlig besørge, men som Omstændighederne dog kunne nøde dem til nu og da at hænge paa deres egen Nakke, saa vilde jeg tilraabe dem: "Velan finde I det passende for Eder, som Lærere, at bære Tasken, saa bær den!" Og dog vilde jeg lige ufortrødent fortsætte Kampen mod en Foranstaltning, der krænket hele Lærerstanden, om end enkelte af dens Medlemmer taalmodigen underkaste sig den nedværdigende Behandling; og dog vilde jeg ikke tilbagekalde et eneste Ord af hvad jeg har skrevet, fordi jeg er fuldt og fast forvisset om, at alle Lærere, som føle dyb Agtelse for deres betydningsfulde Kald, deele mine Anskuelser, om de end af flere Hensyn, der ikke binde mig, lade sig afholde fra offentlig at udtale deres Mening. Som det i det Hele taget vilde være mig saare kjært, at see dHrr. A. og 2. træde frem af deres Skjul, saaledes maa jeg i Særdeleshed ønske dette med Hensyn til den Passus af deres Jnserat, hvori de omtale deres fattige Lønning". Ere disse Personer virkelig, hvad de udgive sig for at være: Skolelærere i Woer og Nim Herreder, da vilde de ved en nærmere Udvikling af denne deres Yttring væsentlig bidrage til at omstøde den i sidste Viborg Stænderforsamling fremsatte Paastand, "at der i de nævnte Herreder ikke gives en eneste fattig Skolelærer, en Paastand, der vel ikke henstaaer ganske uimodsagt, men som dog endnu trænger til at belyses af rette Vedkommende. Aarhuus, den 11te Januar 1835. Kraiberg, Jnstitut bestyrer.